Elston Gunn, Blind Boy Grunt, Lucky Wilbury/Boo Wilbury, Elmer Johnson, Sergei Petrov, Jack Frost, Jack Fate, Willow Scarlet, Robert Milkwood Thomas
24 Mei 1941 (1941-05-24) (72 jaar oud)
Duluth, Minnesota, V.S.A.
Bob Dylan (gebore Robert Allen Zimmerman, 24 Mei 1941) is 'n Amerikaanse sanger-liedjieskrywer, skrywer, musikant, digter en in sy latere lewe ook 'n platejoggie. Hy is al vyf dekades 'n groot gees in populêre musiek. Baie van Dylan se bekendste werk dateer van die 1960's, toe hy 'n informele tydhouer en onwillige spreekbuis van Amerikaanse onrus geword het. 'n Aantal van sy liedjies, soos "Blowin' in the Wind" en "The Times They Are a-Changin'", het die kenwysies van anti-oorlog en burgerregte geword. Sy mees onlangse plaat, Modern Times, uitgereik op 29 Augustus 2006 het boaan die Amerikaanse albumtrefferlyste ingetree, wat hom destyds, op die ouderdom van 65, die oudste lewende persoon gemaak het wat die topplek beklee het.  Dit was later benoem as Album van die Jaar deur die Rolling Stone tydskrif.
Dylan se vroëe lirieke was deurspek van die politiek, sosiale kommentaar, filosofie en literêre invloede wat die konvesies van bestaande popmusiek uitgedaag het wat die teenkultuur van daardie tyd aangelok het. Terwyl hy deurentyd besig was om sy musikale style te verbreed en verpersoonlik, het hy tog 'n standvastige toegewydheid getoon aan die tradisies van Amerikaanse musiek, van folk, country/blues tot gospel, rock and roll, rockabilly, Engelse, Skotse en Ierse volksmusiek, selfs jazz en swing. 
Dylan tree op met kitaar, klawerbord and mondvluitjie. Hy word ondersteun deur 'n veranderende lys van musikante. Hy toer reeds sedert die laat 1980s op wat al genoem is die "Nimmereidningende Toer", "Never Ending Tour". Hy het al saam met bekende kunstenaars soos The Band, Tom Petty, Joan Baez, George Harrison, The Grateful Dead, Johnny Cash, Willie Nelson, Paul Simon, Eric Clapton, Patti Smith, Emmylou Harris, Bruce Springsteen, U2, The Rolling Stones, Joni Mitchell, Jack White, Merle Haggard, Neil Young, Van Morrison, Ringo Starr en Stevie Nicks opgetree. Alhoewel sy prestasies as kunstenaar die kern van sy sukses opmaak, is dit sy liedjie skryf vermoë wat beskou word as grootse bydra. 
Vir 'n geruime tyd word Dylan erken en vereer vir sy komposisies, optredes en opnames. Sy plate het hom al toekennings in die vorm van 'n Grammy, Golden Globe, en Academy Award gegee, en hy is ingewy in die Rock and Roll Hall of Fame, Nashville Songwriters Hall of Fame en